Legal Document

Category: 64

Text:
14. ΝΟΜΟΘΕΤ. ΔΙΑΤΑΓΜΑ υπ' αριθ. 3437 της 12/12 Νοεμ. 1955 Περί αμνηστεύσεως και παραγραφής αδικημάτων τινών και άλλων τινών διατάξεων. Άρθρ.1.-1.Αμνηστεύονται πάντα τα εν τω Σώματι της Β. Αεροπορίας υπό στρατιωτικών και ιδιωτών διαμενόντων κατά την ισχύν του παρόντος εν τη ημεδαπή, τελεσθέντα κατ' εξακολούθησιν από 1ης Ιανουαρίου του έτους 1950 μέχρι τέλους Απριλίου του έτους 1952 και υπό των άρθρ. 1, 2 και 9 του Α.Ν. 375/1936, άρθρ.2 του Νόμ. 509/1947 και των άρθρ. 65 και 66 του στρατιωτικού Ποινικού Κώδικος προβλεπόμενα αδικήματα. 2.Αι μέχρι σήμερον εκδοθείσαι καταδικαστικαί αποφάσεις καταργούνται, οι δε καταδικασθέντες απολύονται των φυλακών υπό του Β. Επιτρόπου του Διαρκούς Στρατοδικείου Αθηνών. Άρθρ.2.-1.Παραγράφονται τα δια του τύπου μέχρι 31 Ιαν. 1955 τελεσθέντα αδικήματα των άρθρ. 191, 362 και 363 του Ποιν. Κώδικος, ως το εκ τούτων άρθρ. 191 αντικατεστάθη υπό του άρθρ. 5 Ν.Δ. 2493/1953. (Αντί της σελ. 186,03(α) Σελ. 186,03(β) Τεύχος 493-Σελ. 37 Αμνηστία 9.Γ.ε.13-14 2.Καταδικαστικαί αποφάσεις επί των ανωτέρω αδικημάτων τελεσθέντων κατά την αυτήν χρονικήν περίοδον παραγράφονται ωσαύτως, οι δε καταδικασθέντες απολύονται των Φυλακών υπό του Εισαγγελέως του τόπου της εκτίσεως της ποινής.  «3.Παραγράφονται ομοίως τα υπό στρατιωτικών και ιδιωτών ως φυσικών αυτουργών και συμμετόχων διαμενόντων κατά την ισχύν του παρόντος εν τη ημεδαπή, τελεσθέντα από 1 Ιαν. 1950 μέχρι τέλους Νοεμ. 1953 και υπό των άρθρ. 224, 225, 228, 229 και 239 Π.Κ. προβλεπόμενα αδικήματα και έχοντα σχέσιν προς τα εν τη παρ. 1 του άρθρ. 1 του παρόντος νόμου αμνηστευόμενα». Η παρ. 3 προσετέθη δια του άρθρ. 6 Ν.Δ. 3555/1956 τόμ. 8 σελ. 84,5. Άρθρ.3.-1.Εις την πρώτην περίοδον της παρ. 1 του άρθρ. 13 του Νόμ. 2058/1952 «περί μέτρων ειρηνεύσεως» προστίθεται η φράσις «ή ισοβίου καθείρξεως». 2.Εκ της πρώτης περιόδου της παρ. 1 του άρθρ. 14 του αυτού Νόμου διαγράφεται η λέξις «σύμφωνον». Άρθρ.4.-Η κατά το άρθρ. 24 του Νόμ. 2229/1952 «περί τροποποιήσεως και συμπληρώσεως διατάξεών τινων του Ν.Δ. της 28ης Σεπτεμ. 1935» πενταμελής επιτροπή συγκροτείται εκ του Γενικού Διευθυντού Ποινικής Δικαιοσύνης, ως Προέδρου, εκ δύο Καθηγητών ή Υφηγητών Νομικής Σχολής Πανεπιστημίου και εκ δύο Διευθυντών της Γεν. Διευθύνσεως Ποινικής Δικαιοσύνης, οριζομένων απάντων δι' αποφάσεως του Υπουργού Δικαιοσύνης. Χρέη Γραμματέως της Επιτροπής εκτελεί είς των Τμηματαρχών της αυτής Γενικής Διευθύνσεως οριζόμενος ομοίως. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 186,04(β) Τεύχος 493-Σελ. 38 9.Γ.ε.14 Αμνηστία